ADB ວ່າ ເສດຖະກິດ ເຂດເອເຊຍ ຂະຫຍາຍໂຕ ຊ້າລົງ
ADB ວ່າ ວິກິດການທາງດ້ານການເງິນ​ໃນຢູ​ໂຣບແລະການຟື້ນໂຕຄືນ ທາງເສດຖະກິດທີ່ຝືດເຄືອງຢູ່ສະຫະລັດເຮັດ ໃຫ້ເສດຖະກິດຢູ່ເອເຊຍຂະຫຍາຍໂຕຊ້າ. 
ທະນາຄານພັດທະນາເອເຊຍ ຫລື ADB ເວົ້າວ່າ ວິກິດການທາງດ້ານການເງິນ ໃນຢູໂຣບ ແລະການຟື້ນໂຕຄືນທາງເສດຖະກິດທີ່ຝືດເຄືອງຢູ່ໃນສະຫະລັດແມ່ນ ໄດ້ສົ່ງຜົນກະທົບ ຕໍ່ການຂະຫຍາຍໂຕຂອງເສດຖະກິດປະເທດກໍາລັງພັດທະນາຢູ່ ເຂດເອເຊຍ ໃນບົດລາຍງານທີ່ນໍາອອກເຜີຍແຜ່ໃນວັນພະຫັດມື້ນີ້ ADB ເວົ້າວ່າ ການຂະຫຍາຍໂຕ ຢູ່ເອເຊຍແມ່ນຊັກຊ້າ ໃນໄລຍະຫົກເດືອນທໍາອິດຂອງປີນີ້ ຍ້ອນຄວາມຫຍຸ້ງຍາກທາງ ເສດຖະກິດຢູ່ໃນຢູໂຣບ ແລະສະຫະລັດ ທີ່ໄດ້ຕັດຮອນຄວາມຕ້ອງການສິນຄ້າສົ່ງອອກ ຈາກເຂດເອເຊຍລົງ ນອກນັ້ນ ບົດລາຍງານຍັງໄດ້ກ່າວເຖິງການຊັກຊ້າລົງຂອງເສດຖະກິດຈີນແລະອິນເດຍນັ້ນ ວ່າ ສົ່ງຜົນກະທົບໃສ່ເສດຖະກິດຂອງປະເທດທີ່ກໍາລັງພັດທະນາ ດ້ວຍເຫດນີ້ ທະນາຄານດັ່ງກ່າວ ຈຶ່ງໄດ້ຫລຸດອັດຕາການຂະຫຍາຍຕົວທີ່ຄາດຄະເນສຳ ຫຼັບຂົງເຂດລົງ ໃນປີ 2012 ແລະ 2013 ແຕ່ທະນາຄານນີ້ ກໍໄດ້ເວົ້າວ່າ ການຫລຸດຄວາມຕ້ອງການລົງ ແມ່ນໄດ້ຊ່ວຍເຮັດໃຫ້ ລາຄາອາຫານ ແລະນໍ້າມັນຖືກລົງ ແລະໄດ້ເຮັດໃຫ້ສະພາບເງິນເຟີ້ ຢູ່ໃນຂົງເຂດຜ່ອນ ຄາຍລົງນຳດ້ວຍ